ระเบียบกระทรวงยุติธรรมว่าด้วยการมีและใช้อาวุธปืน เครื่องกระสุนปืนวัตถุระเบิดดอกไม้เพลิง และสิ่งเทียมอาวุธปืน (ฉบับที่๒)พ.ศ. ๒๕๖๓ โดยที่เป็นการสมควรแก้ไขเพิ่มเติมระเบียบกระทรวงยุติธรรม ว่าด้วยการมีและใช้อาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๕๔๗ ให้มีความเหมาะสมกับสภาวการณ์ในปัจจุบันอาศัยอำนาจตามความในมาตรา ๔ และมาตรา ๒๙ แห่งพระราชบัญญัติการสอบสวนคดีพิเศษ พ.ศ. ๒๕๔๗ รัฐมนตรีว่าการกระทรวงยุติธรรมจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกระทรวงยุติธรรม ว่าด้วยการมีและใช้อาวุธปืน เครื่องกระสุนปืน วัตถุระเบิดดอกไม้เพลิง และสิ่งเทียมอาวุธปืน (ฉบับที่ ๒) พ.ศ. ๒๕๖๓ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในบทนิยามคำว่า เจ้าหน้าที่ ในข้อ ๓ ของระเบียบกระทรวงยุติธรรม ว่าด้วยการมีและใช้อาวุธปืน เครื่องกระสุนปืนวัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๕๔๗ และให้ใช้ความต่อไปนี้แทนเจ้าหน้าที่ หมายความว่า(๑) พนักงานสอบสวนคดีพิเศษ เจ้าหน้าที่คดีพิเศษและข้าราชการหรือลูกจ้างกรมสอบสวนคดีพิเศษ ที่มีหน้าที่สืบสวนหรือสวบสวนหรือปราบปรามผู้กระทำความผิดตามพระราชบัญญัติการสอบสวนคดีพิเศษพ.ศ. ๒๕๔๗(๒) ผู้ซึ่งปฏิบัติหน้าที่ตามมาตรา ๒๒/๑ มาตรา ๒๗มาตรา ๓๐ มาตรา ๓๒ และมาตรา ๓๓ แห่งพระราชบัญญัติการสอบสวนคดีพิเศษ พ.ศ. ๒๕๔๗(๓) ผู้ซึ่งเคยดำรงตำแหน่งพนักงานสอบสวนคดีพิเศษหรือเจ้าหน้าที่คดีพิเศษตามพระราชบัญญัติการสอบสวนคดีพิเศษพ.ศ. ๒๕๔๗(๔) ผู้ซึ่งอธิบดีได้มีคำสั่งแต่งตั้งให้เป็นผู้ช่วยเหลือเจ้าพนักงานเพื่อปฏิบัติหน้าที่ตามพระราชบัญญัติการสอบสวนคดีพิเศษ พ.ศ. ๒๕๔๗ข้อ ๔ ให้เพิ่มบทนิยามคำว่าการปฏิบัติหน้าที่ ระหว่างบทนิยามคำว่า เจ้าหน้าที่ และ อาวุธปืน ในข้อ ๓ ของระเบียบกระทรวงยุติธรรม ว่าด้วยการมีและใช้อาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๕๔๗การปฏิบัติหน้าที่ หมายความว่า การปฏิบัติงานป้องกันและปราบปราม การสืบสวนและสอบสวนคดีพิเศษ และให้หมายความรวมถึง การมอบหมายให้บุคคลอื่นไปดำเนินการแทนการให้บุคคลใดเข้าไปแฝงตัวในองค์กรหรือกลุ่มบุคคลใดการเฝ้าจุด สะกดรอย การเข้าถึงข้อมูลข่าวสาร การสร้างเรื่องอำพราง การให้ข่าวหรือการไปเบิกความเป็นพยานศาลในคดีพิเศษหรือการไปให้ถ้อยคำกับองค์การอื่นที่เกี่ยวกับการปฏิบัติหน้าที่ในคดีพิเศษและการดำเนินการอื่นใดที่เกี่ยวโยงกันเพื่อประโยชน์ในการปฏิบัติหน้าที่ตามกฎหมายว่าด้วยการสอบสวนคดีพิเศษข้อ ๕ ให้ยกเลิกความในข้อ๕ ของระเบียบกระทรวงยุติธรรม ว่าด้วยการมีและใช้อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. ๒๕๔๗ และให้ใช้ความต่อไปนี้แทนข้อ ๕ การเบิกจ่ายอาวุธปืนให้จ่ายได้แต่เฉพาะพนักงานสอบสวนคดีพิเศษเจ้าหน้าที่คดีพิเศษ และข้าราชการหรือลูกจ้างกรมสอบสวนคดีพิเศษและกรณีที่จำเป็นต้องนำไปใช้ในการปฏิบัติหน้าที่ราชการ โดยให้ผู้สั่งจ่ายพิจารณาจ่ายให้เหมาะสมกับภารกิจและความจำเป็นเมื่อเสร็จสิ้นภารกิจและกลับมาถึงหน่วยงานที่ตนปฏิบัติราชการแล้วต้องส่งคืนเก็บทันทีเว้นแต่ได้รับอนุญาตให้จ่ายประจำตัวเป็นประจำเจ้าหน้าที่ที่ได้รับอนุญาตให้จ่ายอาวุธปืนประจำตัวเป็นประจำให้ยื่นคำขอตามข้อ ๑๑ วรรคหนึ่ง ทุกคราวข้อ ๖ ให้ยกเลิกความในข้อ ๑๑ ของระเบียบกระทรวงยุติธรรม ว่าด้วยการมีและใช้อาวุธปืนเครื่องกระสุนปืน วัตถุระเบิด ดอกไม้เพลิงและสิ่งเทียมอาวุธปืน พ.ศ. ๒๕๔๗ และให้ใช้ความต่อไปนี้แทนข้อ ๑๑ เจ้าหน้าที่ที่มีความจำเป็นต้องพาอาวุธปืนติดตัวไปใช้ในการปฏิบัติหน้าที่จะต้องได้รับอนุญาตจากอธิบดี และการอนุญาตดังกล่าวจะต้องทำเป็นหนังสือตามแบบท้ายระเบียบนี้และมอบหนังสืออนุญาตให้ผู้ได้รับอนุญาตนำติดตัวไป การอนุญาตครั้งหนึ่งจะต้องไม่เกิน๓ ปี และจะต้องไม่เกินคนละ ๒ กระบอกการขออนุญาตพาอาวุธปืนติดตัวไปใช้ในการปฏิบัติหน้าที่ของเจ้าหน้าที่ให้เป็นไปตามหลักเกณฑ์ที่นายทะเบียนกำหนดโดยได้รับความเห็นชอบจากอธิบดีความในวรรคหนึ่งและวรรคสองให้ใช้บังคับแก่อาวุธปืนของเจ้าหน้าที่ซึ่งได้รับอนุญาตให้มีและใช้ตามกฎหมายว่าด้วยอาวุธปืนและนำมาขึ้นทะเบียนต่อกรมสอบสวนคดีพิเศษเพื่อใช้ในการปฏิบัติหน้าที่ด้วยข้อ ๗ ให้ยกเลิกความในข้อ ๑๒ ของระเบียบกระทรวงยุติธรรม ว่าด้วยการมีและใช้อาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืนพ.ศ. ๒๕๔๗ และให้ใช้ความต่อไปนี้แทนข้อ ๑๒ การพาอาวุธปืนเพื่อปฏิบัติหน้าที่ตามระเบียบนี้ให้เจ้าหน้าที่ถือปฏิบัติดังนี้(๑)ให้นำบัตรประจำตัวเจ้าหน้าที่ติดตัวไปด้วย(๒)ให้พาอาวุธปืนไปโดยมิดชิด(๓)ไม่พาอาวุธปืนในลักษณะที่ก่อให้เกิดความหวาดเสียวหรืออาจก่อให้เกิดอันตรายแก่บุคคลอื่น(๔)ห้ามดื่มสุราหรือของมึนเมาโดยเด็ดขาดถ้าผู้รับใบอนุญาตพาอาวุธปืนในลักษณะที่หวาดเสียวต่อประชาชนหรือขัดต่อหลักเกณฑ์ที่นายทะเบียนกำหนดผู้ออกใบอนุญาตจะสั่งพักใช้ใบอนุญาตที่ออกให้โดยมีกำหนดระยะเวลาหรือจะสั่งเพิกถอนการอนุญาตเสียก็ได้ประกาศ ณวันที่ ๒๓ กันยายน พ.ศ. ๒๕๖๓สมศักดิ์เทพสุทินรัฐมนตรีว่าการกระทรวงยุติธรรมวิวรรธน์/ธนบดี/จัดทำ๒๘ธันวาคม ๒๕๖๓ปริญสินีย์/ตรวจ๒๒มกราคม ๒๕๖๔[๑] ราชกิจจานุเบกษา เล่ม ๑๓๗/ตอนพิเศษ ๒๗๑ ง/หน้า ๑/๑๗พฤศจิกายน ๒๕๖๓